אלמוגים החזקות

אלמוגים החזקות בע"מ היא חברת בנייה ציבורית הנסחרת בבורסה, ועוסקת בנדל"ן למגורים ולמסחר ועירוב שימושים, ובנדל"ן מניב, בישראל ובחו"ל. החברה עוסקת בתכנון, ייזום, בנייה ושיווק של פרויקטי מגורים בישראל ובמזרח אירופה, וחתומה על בנייתן של 5900 יחידות דיור ב-22 ערים בישראל ומחוצה לה, שכונות מגורים ומתחמי מסחר.

 היסטוריה 
החברה הוקמה בשנת 1986 על ידי עמי בר משיח ומריו זוזל, בוגרי הפקולטה להנדסת בניין בטכניון, שהחלו את דרכם בענף הבנייה בשנות ה-80'. כל אחד מהם מחזיק בכ-38.4% מהבעלות בחברה.

החברה הוקמה תחת השם "אלמוג ב.ז. בנייה והשקעות" (על פי שמות בעלי החברה, ב-בר משיח, ז-זוזל), וקיבלה סיווג קבלני בלתי מוגבל ג'5. עד היום מדובר בחברת הביצוע של קבוצת "אלמוגים החזקות". במשך השנים הוקמו חברות נוספות, כגון "אלמוג אילת" ו"אלמוג הנדסה".

בראשית דרכה היזמית, בתחילת שנות ה-90', פעלה אלמוגים כחברה משכנת בצפון הארץ, במסגרת מפעלי הבנייה הגדולים שהביאו איתם את גלי העלייה מברית המועצות לשעבר.

בשנת 2007, במסגרת ההחלטה להנפיק את החברה לבורסה, הוקמה חברת החזקות, ושמה הנבחר, אלמוגים, מאחד את כל חברות ה"אלמוג". ההנפקה עצמה התרחשה בשנת 2010, אז החברה הפכה לציבורית, וניירות הערך שלה נסחרים בבורסה לניירות ערך בתל אביב.אלמוגים החזקות בע"מ: נתונים כספיים באתר מאי"ה

בשנת 2023 מונתה ליאת דנינו לתפקיד משנה למנכ"לית, מיכל גור. בדצמבר 2025 הודיעה החברה של עזיבתה של מיכל גור, ומינויו של מריו זוזל, מבעלי החברה, לתפקיד המנכ"ל במקומה.

 פעילות 
"אלמוגים החזקות" רשומה בהתאחדות הקבלנים הבונים והיא קבלן ראשי וחברה משכנת בהיקף בלתי מוגבל. ביצוע הפרויקטים שלה מתרחש תוך ניהול מבוקר על-פי תקן ISO, ובכפוף לבקרה תקציבית, מדידה, ותגובה בזמן אמת.

כחברה יזמית-קבלנית, אלמוגים יוזמת, מתכננת, מבצעת ומשווקת את כלל הפרויקטים שלה. לחברה פרויקטי מגורים ומסחר ברחבי הארץ, מקריית שמונה ועד אילת, הכוללים מגדלים למגורים, מיזמי פינוי-בינוי ותמ"א, מבנים מורכבים לשימור, ומתחמי מלונאות בים המלח, אילת ובחו"ל.

בין השאר בנתה אלמוגים את שכונת עמק הכרמל בנשר, כחלק מתוכנית החברה בשיתוף עיריית נשר לעידוד תנופת הפיתוח באזור, ואת "אלמוגים אילת", מתחם מגורים ונופש לצעירים העובדים וחיים בעיר, בו מתגוררים בשכירות למעלה מ-1,200 צעירים, במסגרת הסכמים ארוכי טווח של אלמוגים עם רשתות המלונאות הגדולות.

מטה החברה נמצא בטירת הכרמל. בחברה מועסקים כ-100 עובדים.

 התחדשות עירונית 
החברה התחילה לעסוק בפרויקטים של התחדשות עירונית בשנת 2020. הפרויקט הראשון שבנייתו התחילה הוא אלומה ביבנה, שבו כ-273 יחידות דיור. 
נכון לשנת 2026 יש לחברה 32 פרויקטים של התחדשות עירונית בשלבי התכנון. מנכ"לית אלמוגים התחדשות עירונית היא נוי דותן. 

 פרויקטים נבחרים 
בשנת 2023 השלימה החברה את פרויקט "אלמוגי הילס" בשכונת רמת אלמוגי בחיפה. בפרויקט שלושה בניינים עם 60 יחידות דיור. בשנה זאת הושלם גם פרויקט "אלמוגים נתניה", שני מגדלים ובהם 254 יחידות דיור.

פרויקט "עמק הכרמל" בנשר שבנתה החברה כולל חמישה בניינים עם 250 יחידות דיור. אוכלס בשנת 2024.

בשנת 2021 קנתה אלמוגים את מתחם הרב קוק בנווה צדק. ביחד עם חברת גוב נדל"ן בונה שם החברה 20 יחידות דיור בשימור מחמיר. בשנת 2024 החלה בבניית פרויקט מגורים באילת, בשיתוף קבוצת יוסי אברהמי, ובו כ-115 יחידות דיור ובית מלון.

בשנת 2025 קיבלה החברה היתר בנייה לפרויקט "בראבו" ברמת אפעל, ביחד עם חברת יוסי אברהמי. במתחם ייבנו ארבעה בניינים עם 66 דירות.

 קישורים חיצוניים 


 עסקת ענק: רובי קפיטל תממן פרויקט של אלמוגים ביבנה ב-739 מלש"ח, סתיו שאולוב, אתר מרכז הנדל"ן 24.5.23




 הערות שוליים 

קטגוריה:חברות נדל"ן ובנייה ישראליות
קטגוריה:חברות הנסחרות בבורסה לניירות ערך בתל אביב
קטגוריה:ישראל: חברות שהוקמו ב-1986